钦定古今图书集成/历象汇编/乾象典/第050卷 > 车府
## 钦定古今图书集成/历象汇编/乾象典/第050卷 > 车府

按《星经》，“车府七星，在天津东近河，主官车之府也。”
按《史记天官书》《汉书》《晋书天文志》俱不载。

按《隋书天文志》：“天津东近河边七星，曰车府，主车之
官也。”

按《宋史天文志》：“车府七星，在天津东，近河，东西列，主
车府之官，又主宾客之馆。”

按《观象玩占》，“车府七星，在天津东，近河首，抵司非。尾
指天钩，主官车之府，宾客之馆也。”

===天钩===按《星经》“钩九星，在造父西河中。”

按：《史记天官书》不载。

按《汉书天文志》：“句星信则地动极，后有四星，名曰句
星。”〈按史记有后句四星盖指句陈星也此云极后制与晋志所载不同然所占地动则天钩之九星极

后四辅无地动之占

按：《晋书天文志》：造父西河中九星如钩状，曰：“钩星直
则地动。”

按：《隋书天文志》同。

按《宋史天文志》：“钩九星，在造父西河中，如钩状。星直
则地动，一曰主辇舆服饰。”

按《观象玩占》，“钩星九星，一曰天钩，在紫微东蕃之外，
传舍之东，造父之北，主舆服法式。”